ก่อนอื่นต้องบอกก่อนเลยว่าฉันเป็นคนนอนไม่ค่อยหลับ จะนอนประมาณเที่ยงคืน ดึกหน่อยก็ตี2ตี3 แล้วต้องตื่นตี5ครึ่ง พอตอนกลางวันก็จะง่วงมาก แล้วตอนนี้ก็ทำงานเกี่ยวกับเครื่องจักรด้วย แล้วก็ง่วงตอนทำงาน จะถามว่าต้องทำยังไงดีคะ
สวัสดีค่ะ อาการนอนไม่หลับนั้น เกิดได้กับคนทุกวัยค่ะ สาเหตุแตกต่างกันไป มีทั้งสาเหตุทางกายเช่นมีความเจ็บป่วย ไอมาก แน่นอก จึงนอนไม่หลับ หรือรับประทานชา กาแฟระหว่างวันมากเกินไปทำให้มีการตื่นตัวของระบบประสาท หรือเป็นสาเหตุทางใจเช่นความเครียด ความวิตกกังวลกับชีวิตแต่จากเหตุการณ์น่าจะมีพฤติกรรมการนอนที่ยังไม่ถูกต้องมากนะคะ จึงทำให้มีการนอนไม่หลับในช่วงที่ควรนอน แต่ไปอ่อนเพลียระหว่างวันแนะนำสุขอนามัยในการนอนที่ดี โดยควรเข้านอนให้ตรงเวลาทุกวัน นอนในที่สงบ ไม่มีเสียงรบกวน มืด ไม่นอนกลางวัน ไม่ดื่มชากาแฟ พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งหากตอนนี้ยังเพลียมากระหว่างวัน ควรหลีกเลี่ยงการทำงานกับเครื่องจักรไปก่อนการใช้ยาช่วยนอนนั้นจะมีข้อบ่งชี้เมื่อปรับพฤติกรรมดังกล่าวไปแล้วก็ยังไม่ดีขึ้น แนะนำพบแพทย์ทั่วไปหรือจิตแพทย์เพื่อปรึกษาเกี่ยวกับภาวะนอนไม่หลับและรับยาภายใต้การดูแลของแพทย์ค่ะ และไม่ควรกินยาติดต่อกันเป็นเวลานานๆอ่านเพิ่มเติม